**MINISTERUL EDUCAŢIEI CERCETĂRII ŞI TINERETULUI**

Proiectul Phare TVET RO 2005/017-553.04.01.02.04.01.03



MEdCT–CNDIPT / UIP

**AUXILIAR CURRICULAR**

**Modulul: ÎNGRIJIREA PĂRULUI**

DOMENIUL ESTETICA ŞI IGIENA CORPULUI OMENESC

NIVELUL 3 – COAFOR STILIST



Acest material a fost elaborat prin finanțare Phare în proiectul de *Dezvoltare instituțională a sistemului de învățământ profesional și tehnic*

**Noiembrie 2008**

**Autor:**

**Ioana Bereczki – profesor Colegiul Tehnic de Comunicaţii**

**,, Nicolae Vasilescu Karpen”, Bacău**

**Coordonator:**

**Valentina Otulescu Expert local**

**Ivan Mykytyn Expert WYG International**

**Consultanţă:**

**Mihaela Ştefănescu Expert CNDIPT**

**Cuprins**

IntroducERE 4

CompetenŢE 5

ObIective 8

InformaŢII PENTRU PROFESORI 9

ÎNREGISTRAREA PROGRESULUI ŞCOLAR 11

CUVINTE CHEIE/Glosar 16

InformaŢII PENTRU ELEVI 17

ACTIVITĂŢI DE ÎNVĂŢARE 18

SOLUŢIonarea activităţilor 32

BibliograFIE …42

**ANEXE.....................................................................................................................................44**

**Introducere**

Modulul ***Îngrijirea părului***, pe baza căruia s-a elaborat prezentul material de invăţare,face parte din pregătirea de specialitate pentru calificarea profesională de nivel 3, Coafor stilist – domeniul ,, Estetica şi igiena corpului omenesc”.

Modulul se studiază în clasa a XII-a, astfel:

* Număr total de ore – 40
* Număr ore de instruire practică – 24 (6 ore/săptămână)
* Perioada de studiu – săptămânile 8-11

Scopul realizării prezentului material de învăţare este acela de a sprjini elevii şi profesorii , în vederea depăşirii barierelor din calea învăţării şi a ajuta grupul ţintă să-şi atingă întregul potenţial.

La baza materialului de învăţare a stat ***Standardul de pregătire profesională*** în care sunt prezentate pentru fiecare competenţă criteriile de performanţă, condiţiile de aplicabilitate şi diferitele probe de evaluare.

În baza Standardului de pregătire profesională s-a elaborat programa şcolară în care sunt corelate competenţele specifice modului cu conţinuturile ce vor fi parcurse de profesor şi elevi prin diverse activităţi de formare.

In formarea competenţelor un rol important îl au modul de abordare a conţinuturilor, activităţile de învăţare proiectate de profesor. Este obligatorie folosirea metodelor de învăţare centrată pe elev, metode care pun elevul în diverse situaţii de învăţare. Pentru proiectarea acestora, profesorul trebuie să deţină informaţii despre caracteristicile elevilor săi referitoare la stilurile de învăţare şi la nevoile lor. In această muncă laborioasă, de un real folos pot fi exemplele de materiale de învăţare ce vor fi puse la dispoziţia profesorilor, care le pot adapta pentru a răspunde nevoilor proprii.

Învăţarea centrată pe elev reprezintă o abordare a predării care presupune înlocuirea prelegerilor cu un stil activ de învăţare, care ţine cont de ritmul propriu de învăţare al elevului. Elevul devine responsabil pentru progresele pe care le face în ceea ce priveşte educaţia. De asemenea, învăţarea centrată pe elev presupune că elevii învaţă atât în grupuri, cât şi individual pentru a explora diverse probleme devenind astfel persoane care folosesc în mod activ cunoştinţele şi nu receptori pasivi de cunoştinţe.

Toate activităţile şi exerciţiile propuse elevului spre rezolvare urmăresc atingerea criteriilor de performanţă în condiţiile de aplicabilitate descrise în Standardele de pregătire profesională.

Evaluarea va viza dobândirea competenţelor. Prin evaluarea formativă, se va avea în vedere atingerea criteriilor de performanţă ale competenţei. Complexitatea acestora este dată de condiţiile de aplicabilitate din standardul de pregătire profesională. Evaluarea sumativă se va realiza pentru verificarea dobândirii competenţei.

Modulul *Îngrijirea părului* dezvoltă competenţele unităţii tehnice specializate *,,****Îngrijirea părului”***  Structura unităţii de competenţă este următoarea:

**C1 – Realizează schema de tratament**

|  |  |  |
| --- | --- | --- |
| **Criterii de performanţă** | **Condiţii de aplicabilitate** | **Probe de evaluare** |
| a) examinarea stării pielii capului şi a părului | Starea pielii capului   * normală, grasă, uscată * sănătoasă/cu modificări patologice   Starea părului   * normal, gras, uscat * gros, subţire * drept, ondulat * sănătos/deteriorat/cu modificări patologice | Probe practice prin care elevul demonstrează că este capabil să examineze pielea capului şi părul aşa cum este specificat în criteriul de performanţă a), respectând condiţiile de aplicabilitate. |
| b)alegerea produselor pentru îngrijire şi tratament | Produse pentru îngrijire şi tratament:   * balsam, mască pentru păr, creme nutritive, loţiuni | Probe practice prin care elevul demonstrează că este capabil să aleagă produsele pentru îngrijire şi tratament aşa cum este specificat în criteriul de performanţă b) respectând condiţiile de aplicabilitate. |
| c) planificarea aplicării produselor alese pentru tratament | Planificarea aplicării :   * etape, termene, tipul de produs, succesiunea produselor | Probe practice prin care elevul demonstrează că este capabil să planifice aplicarea produselor alese pentru tratament aşa cum este specificat în criteriile de performanţă c) respectând condiţiile de aplicabilitate. |

**C2: Menţine starea de sănătate a părului şi pielii capului**

|  |  |  |
| --- | --- | --- |
| **Criterii de performanţă** | **Condiţii de aplicabilitate** | **Probe de evaluare** |
| a) reexaminarea periodică a stării pielii capului şi a părului | Reexaminarea: - de fiecare dată când clientul solicită realizarea unei lucrări de coafură | Probe practice prin care elevul demonstrează că este capabil să realizeze reexaminarea periodică a stării pielii capului şi a părului aşa cum este specificat în criteriul de performanţă a) respectând condiţiile de aplicabilitate. |
| b) alegerea tehnicilor de lucru şi a produselor în funcţie de starea de sănătate a pielii capului şi a părului. |  | Probe practice prin care elevul demonstrează că este capabil să aleagă tehnicile de lucru şi produsele în funcţie de starea de sănătate a pielii capului şi a părului aşa cum este specificat în criteriul de performanţă b). |
| c) efectuarea cu responsabilitate a diferitelor lucrări de coafură. | Responsabilitate:  -folosirea produselor de calitate, în termen de valabilitate;  - realizarea testelor de toleranţă pentru diferite produse;  - dozarea corectă a produselor, conform instrucţiunilor din prospect;  - respectarea timpului de acţiune;  - evitarea supraîncălzirii părului. | Probe practice prin care elevul demonstrează că este capabil să efectueze cu responsabilitate diferitele lucrări de coafură aşa cum este specificat în criteriul de performanţă c) respectând condiţiile de aplicabilitate. |
| d) prevenirea deteriorării firului de păr. | Prevenirea:  - aplicarea periodică de produse pentru hrănirea şi protejarea firului de păr. | Probe practice prin care elevul demonstrează că este capabil să prevină deteriorarea firului de păr aşa cum este specificat în criteriul de performanţă d) respectând condiţiile de aplicabilitate. |

**C3: Educă clientul pentru menţinerea sănătăţii părului şi pielii capului.**

|  |  |  |
| --- | --- | --- |
| **Criterii de performanţă** | **Condiţii de aplicabilitate** | **Probe de evaluare** |
| a) recomandarea produselor pentru îngrijirea părului. | Recomandare:  - enumerarea produselor şi explicarea acţiunii lor.  Produse pentru îngrijirea părului:  - potrivite clientului;  - şampon, balsam, mască pentru păr, loţiuni, creme hrănitoare. | Probe scrise şi practice prin care elevul demonstrează că este capabil să recomande produse pentru îngrijirea părului aşa cum este specificat în criteriul de performanţă a) respectând condiţiile de aplicabilitate. |
| b) explicarea modului de folosire a produselor de styling | Produse de styling:  - fixativ, gel, spumă fixatoare, ceară. | Probe scrise şi practice prin care elevul demonstrează că este capabil să explice modul de folosire a produselor de styling aşa cum este specificat în criteriul de performanţă b) respectând condiţiile de aplicabilitate. |
| c) prezentarea schemei de tratament propuse | Schema de tratament:  - produse, succesiune şi intervalele de timp pentru aplicare, modul de aplicare | Probe scrise şi practice prin care elevul demonstrează că este capabil să prezinte schema de tratament propusă aşa cum este specificat în criteriul de performanţă c) respectând condiţiile de aplicabilitate. |

# Obiective urmărite

**După parcurgerea acestui modul elevii vor fi capabili:**



* să examineze corect părul şi pielea capului în vederea stabilirii stării de sănătate
* să identifice aspectele patologice ale părului şi pielii capului
* să descrie caracteristicile tipurilor de păr identificate
* să enumere cauzele deteriorării firului de păr
* să decidă asupra folosirii produsului de îngrijire adecvat tipului de păr
* să aleagă produsul de îngrijire potrivit efectului urmărit
* să utilizeze limbajul de specialitate
* să aleagă instrumentele, materialele şi produsele necesare îngrijirilor capilare
* să aplice corect produsele de îngrijire şi tratament conform prospectului
* să explice modul de folosire al produselor de styling şi efectul utilizării lor
* să efectueze cu responsabilitate diferitele lucrări de coafură
* să cunoască tipuri de produse pentru îngrijirile capilare şi efectele acestora
* să efectueze lucrări de specialitate în condiţii de siguranţă proprie şi pentru client
* să alcătuiască scheme de tratament potrivit caracteristicilor clientului
* să consilieze clientul în vederea alegerii celor mai potrivite scheme de îngrijire şi tratament
* să utilizeze diferite surse de documentare privind produsele de îngrijire capilară
* să colaboreze în echipă şi să facă schimb de informaţii, pentru atingerea performanţei

# 

# Informaţii pentru profesori

Programa şcolară a modulului “Îngrijirea părului ” este structurată pe baza standardului de pregătire profesională pentru calificarea de nivel 3 “Coafor stilist”. Conţinuturile sunt detalieri ale criteriilor de performanţă şi ale condiţiilor de aplicabilitate din standardele de pregătire profesională.

Parcurgerea conţinuturilor se va face în ordinea următoare:

* Examinarea clientului
* Produse pentru tratarea şi îngrijirea părului
* Produse de styling
* Schema de tratament sau de îngrijire a părului
* Menţinerea stării de sănătate a părului

Pentru dezvoltarea competenţelor individuale propuse în cadrul acestui modul, profesorul are libertatea de a dezvolta anumite conţinuturi şi de a le eşalona în timp.

Cadrele didactice au posibilitatea de a decide asupra numărului de ore alocat fiecărei teme, în funcţie de dificultatea acesteia, de nivelul de cunoştinţe anterioare ale grupului instruit, de complexitatea materialului didactic implicat în strategia didactică şi de ritmul de asimilare a cunoştinţelor şi formare a deprinderilor.

Instruirea practică se va realiza în ateliere/ saloane cu o bună dotare materială. Planificarea temelor modulului va asigura concordanţa teorie – practică şi va trebui realizată în comun de profesorul de tehnologie şi maistrul instructor.

Abordarea conţinuturilor si a activităţilor de învăţare trebuie să fie flexibilă, diferenţiată, ţinând cont de particularităţile grupului instruit, de nivelul iniţial de pregătire. De asemenea, conţinutul va fi în permanenţă actualizat şi prezentat în concordanţă cu obiectivele stabilite.

Pentru dezvoltarea competenţelor vizate de parcurgerea modulului, pot fi folosite urmatoarele activităţi de învăţare: simulare, joc de rol, studii de caz, brainstorming, luarea deciziilor, rezolvarea problemelor, maparea conceptelor, etc.

În proiectarea activităţilor de învăţare trebuie avute în vedere cerinţele educaţionale speciale ale elevilor. Formularea de obiective de învăţare diferenţiate va da profesorului o imagine clară asupra a ceea trebuie să fie capabili să realizeze toţi elevii, a ceea ce ar trebui să fie capabili să realizeze cei mai mulţi dintre ei şi a ceea ce numai unii vor fi capabili să realizeze. Luând în considerare obiectivele de învăţare diferenţiate şi datele despre elevi (ritm de învăţare, stiluri de învăţare, tipuri de inteligenţe, dificultăţi în învăţare), profesorul va putea adapta parcursul formării elevilor.

Probele de evaluare se referă în mod explicit la criteriile de performanţă şi la condiţiile de aplicabilitate ale acestora. Evaluarea sumativă se va realiza prin probele de evaluare indicate în standardul de pregătire profesională.

Elevii trebuie evaluaţi numai în ceea ce priveşte dobândirea competenţelor specificate. O competenţă se va evalua o singură dată, în cadrul modulului care îşi propune dezvoltarea ei.

Pentru evaluarea continuă, alături de metodele clasice de evaluare (teste scrise, chestionări orale, lucrări practice), se recomandă următoarele metode alternative de evaluare:

* Observarea sistematică a comportamentului elevilor care permite evaluarea conceptelor, atitudinilor faţă de o sarcină dată şi a comunicării;
* Autoevaluarea
* Tema în clasă
* Investigaţia
* Proiectul
* Portofoliul

Ca instrumente de evaluare se pot folosi:

* Fişe de observaţie
* Fişe de lucru
* Fişe de autoevaluare şi coevaluare
* Teste de evaluare

Aceste produse ale elevilor vor fi adunate într-un **portofoliu**, constituind dovezi ale progresului şi ale atingerii competenţelor. Portofoliul reprezintă un element flexibil de evaluare, care, pe parcurs, poate să includă şi alte elemente către care se îndreaptă interesul elevului şi pe care doreşte să le aprofundeze. Această metodă alternativă de evaluare oferă fiecarui elev posibilitatea de a lucra în ritm propriu, stimulând implicarea activă în sarcinile de lucru şi dezvoltând capacitatea de autoevaluare. Portofoliul cuprinde o selecţie dintre cele mai bune lucrări sau realizări personale ale elevului, cele care îl reprezintă şi care pun în evidenţă progresele sale; care permit aprecierea aptitudinilor, talentelor, pasiunilor, contribuţiilor personale. Alcătuirea portofoliului este o ocazie unică pentru elev de a se autoevalua, de a-şi descoperi valoarea competenţelor şi eventualele greşeli.

Evaluarea portofoliului începe de obicei prin explicarea de către profesor, la începutul modulului, a obiectivelor învăţării în perioada pentru care se va primi nota. Profesorul şi elevii cad de acord asupra produselor pe care trebuie să le conţină portofoliul şi care să dovedească îndeplinirea obiectivelor învăţării ( reamintiţi elevilor, după fiecare activitate, să ataşeze în portofoliu eşantioane care să le amintească mai târziu de munca depusă şi care să constituie instrumente utile în procesul evaluării).

Atunci când elevul îşi prezintă portofoliul, profesorul realizează de obicei un interviu cu acesta, trecând în revistă lucrările anexate, analizând atitudinea lui faţă de munca depusă, lăudându-l pentru lucrurile bune, şi ajutându-l să se concentreze asupra aspectelor care trebuie îmbunătăţite.

Pentru unitatea tehnică specializată ,, Îngrijirea părului” , portofoliul poate să cuprindă:

* Fişe de diagnoză ale firului de păr şi pielii capului
* Cataloage de produse de îngrijire şi tratament
* Prospecte ale principalelor produse de îngrijire şi tratament
* Instrucţiuni de utilizare ale produselor
* Imagini reprezentative pentru aspectele vizate de modul
* Fişe de lucru individual şi pe grupe
* Fişe şi teste de evaluare

Prezentul material se doreşte a fi un suport menit să sprijine activitatea profesorului la clasă, să încurajeze elevii în luarea deciziilor, stabilirea şi realizarea propriilor deziderate şi atingerea performanţei.

**Înregistrarea progresului şcolar**

Fişele de rezumat ale modulului oferă cadrelor didactice şi elevilor mijloace de înregistrare a progresului. Înregistrările exacte reprezintă un aspect important al administrării procesului de învăţare, şi poate de asemenea ajuta la informarea şi motivarea elevilor. Elevii ar trebui să fie încurajaţi să-şi evalueze propriul proces de învăţare comentând cu privire la problemele care le-au plăcut sau nu, la un anumit subiect. Aceste comentarii pot oferi cadrelor didactice informaţii valoroase referitoare la conţinuturile care cauzează dificultăţi elevilor. In acest sens, demersul evaluativ ar trebui să debuteze cu un set de întrebări de tipul:

* Cunosc tipurile de competenţe pe care trebuie să şi le formeze elevii?
* Care sunt performanţele minime, medii, maxime pe care le pot ei atinge?
* Care este specificul grupului de elevi evaluat?
* Cum voi proceda ca fiecare elev să fie evaluat prin probe cât mai variate, iar evaluarea să fie cât mai obiectivă?
* Cum voi folosi datele oferite de instrumentele de evaluare utilizate pentru a asigura progresul şcolar şi dezvoltarea abilităţilor practice ale fiecărui elev, eliminând lacunele, blocajele?

Exemplul de copertă de fişă de rezumat de mai jos include o primă pagină a rezumatului progresului înregistrat de elev. Acest fapt poate fi folositor atât pentru elev, cât şi pentru profesor şi poate ajuta la motivarea elevilor oferindu-le o indicaţie vizuală clară a progresului pe care l-au făcut.



**Exemplu :**

**Fişă de rezumat a modulului**

|  |  |  |  |
| --- | --- | --- | --- |
| **Titlul modulului:**  Îngrijirea părului | | | |
| **Numele şi prenumele elevului:** |  | | |
| **Data începerii:**  **Durata:** |  | **Data finalizării:** |  |
|  | | | |
| **Competenţe** | **Activitate de învăţare** (denumirea sau altă precizare referitoare la activitatea de învăţare) | **Data îndeplinirii**  (data la care obiectivul învăţării a fost îndeplinit) | **Verificat**  (semnătura profesorului) |
| **Competenţa 1**  Realizează schema de tratament |  |  |  |
|  |  |  |
|  |  |  |
| **Competenţa 2**  Menţine starea de sănătate a pielii capului şi părului |  |  |  |
|  |  |  |
|  |  |  |
| **Competenţa 3**  Educarea clientului pentru menţinerea să- nătăţii pielii capului şi a părului |  |  |  |
|  |  |  |
|  |  |  |

**Sfat:** Puteţi anexa acestei fişe, comentariile sau sugestiile dumneavoastră şi ale elevilor, referitoare la activităţile desfăşurate şi măsura atingerii obiectivelor propuse, conform fişei de rezumat a activităţii.

**Fişă de rezumat a modulului**

|  |  |  |  |
| --- | --- | --- | --- |
| **Titlul modulului:**  Îngrijirea părului | | | |
| **Numele şi prenumele elevului:** |  | | |
| **Data începerii:**  **Durata:** |  | **Data finalizării:** |  |
|  | | | |
| **Competenţe** | **Activitate de învăţare** | **Data îndeplinirii** | **Verificat** |
| **Competenţa 1**  Realizează schema de tratament | **1.** |  |  |
| **2.** |  |  |
| **3.** |  |  |
| **Competenţa 2**  Menţine starea de sănătate a pielii capului şi părului | **1.** |  |  |
| **2.** |  |  |
| **3.** |  |  |
| **Competenţa 3**  Educarea clientului pentru menţinerea să- nătăţii pielii capului şi a părului | **1.** |  |  |
| **2.** |  |  |
| **3.** |  |  |

**Fişă de rezumat a activităţii**

|  |  |  |  |
| --- | --- | --- | --- |
| **Competenţă**  (detalii referitoare la competenţa care se dezvoltă) | **Activitate de învăţare**  (denumirea sau alte precizări referitoare la activitatea de învăţare) | **Obiectivele învăţării**  (obiectivul(ele) activităţii de învăţare) | **Realizare**  (data îndeplinirii obiectivului învăţării) |
| **Exemplu:**  **Competenţa 3**  Educarea clientului pentru menţinerea să- nătăţii pielii capului şi a părului | **1.x Realizarea unui catalog cu prospecte ale principalelor produse pentru îngrijirea şi tratamentul părului.** | **Obiective:**  **a.** să utilizeze diferite surse de documentare privind produsele de îngrijire capilară  **b.** să cunoască tipuri de produse pentru îngrijirile capilare şi efectele lor. | Atins/Neatins/Necesită refacere şi reevaluare |
| **Comentariile elevului**  De exemplu:   * Ce le-a plăcut referitor la subiectul activităţii. * Ce anume din subiectul activităţii li s-a părut a constitui o provocare. * Ce mai trebuie să înveţe referitor la subiectul activităţii. * Ideile elevilor referitoare la felul în care ar trebui să-şi urmărească obiectivul învăţării. | | |
| **Comentariile profesorului**  De exemplu:   * Comentarii pozitive referitoare la ariile în care elevul a avut rezultate bune, a demonstrat entuziasm, s-a implicat total, a colaborat bine cu ceilalţi. * Ariile de învăţare sau alte aspecte în care este necesară continuarea dezvoltării. * Ce au stabilit elevul şi profesorul că ar trebui să facă elevul în continuare luând în considerare ideile elevului despre cum le-ar plăcea să-şi urmeze obiectivele învăţării. | | |

**Fişă de rezumat a activităţii**

|  |  |  |  |
| --- | --- | --- | --- |
| **Competenţă** | **Activitate de învăţare** | **Obiectivele învăţării** | **Realizare** |
| **Competenţa….** | **………………………………**  **……………………………….** |  |  |
| **Comentariile elevului:**   * **………………………………………………………………………………….** * **………………………………………………………………………………….** * **………………………………………………………………………………….** * **………………………………………………………………………………….** * **………………………………………………………………………………….** * **………………………………………………………………………………….** * **………………………………………………………………………………….** | | |
| **Comentariile profesorului:**   * **.................................................................................................................** * **………………………………………………………………………………….** * **………………………………………………………………………………….** * **………………………………………………………………………………….** * **………………………………………………………………………………….** * **………………………………………………………………………………….** * **………………………………………………………………………………….** | | |

# Cuvinte cheie/ Glosar

Următoarea listă de termeni vă va fi folositoare la absolvirea unităţilor de competenţă specifice modulului ,,Îngrijirea părului”. Dacă mai găsiţi şi alţi termeni care nu sunt incluşi, adăugaţi-i la sfârşitul acestei liste.

# Cuticulă- stratul extern protector al firului de păr, format din celule suprapuse ca ţiglele unui acoperiş.

**Cortex-** stratul mijlociu al firului de păr, format din microfibrile dispuse în snopuri.

**Melanină-** pigmentul care dă culoare pielii şi firului de păr. Este produs de celulele melanice.

**Sebum-** grăsime secretată de glandele sebacee, anexe ale firului de păr, care are rolul de a unge şi proteja firul de păr şi de a-i conferi strălucire.

**Keratină-** proteina specifică pielii şi părului. Asigură rezistenţa şi elasticitatea acestora.

**Descuamaţie-** desprinderea celulelor moarte din stratul cornos, superficial al pielii.

**Dezinfecţie-**  este procedura care se aplică după curăţarea ustensilelor şi se realizează cu produse şi substanţe chimice, în scopul distrugerii germenilor microbieni.

**Alopecie-** boală manifestată princăderea părului pe anumite zone sau pe toată suprafaţa capului (chelie)

**Produs de condiţionare-** produs cosmetic folosit în scopul îngrijirii şi îmbunătăţirii aspectului şi stării de sănătate a firului de păr

**Produse de styling-** reprezintă produse cosmetice utilizate la realizarea, finisarea şi fixarea coafurilor.

**Prospect-** listă ataşată unui produs, care cuprinde ingredientele, compoziţie, mod de utilizare, efecte, precauţii specifice produsului respectiv.

**Patologic-** care se referă la stare de boală.

# Informaţii pentru elevi

Elevii îşi vor dezvolta competenţele individuale propuse în cadrul acestui modul prin realizarea activităţilor de învăţare propuse de profesor. Profesorul are libertatea de a dezvolta anumite conţinuturi şi de a le eşalona în timp.

Parcurgerea conţinuturilor se va face în ordinea următoare:

* Examinarea clientului
* Produse pentru tratarea şi îngrijirea părului
* Produse de styling
* Schema de tratament sau de îngrijire a părului
* Menţinerea stării de sănătate a părului

Activităţile de învăţare pe care le pot finaliza elevii într-o oră de curs sau pe parcursul mai

multor ore de practică se relizează prin stabilirea obiectivelor de învăţare împreună cu profesorul. S-a dovedit experimental că elevii învaţă mai bine , mai eficient, dacă ştiu de la început unde trebuie să ajungă. De aceea, scopul şi obiectivele activităţii sunt anunţate elevilor, în termeni accesibili, încă de la începutul activităţii, contribuind astfel la captarea atenţiei, curiozităţii şi la angajarea lor în realizarea sarcinilor de învăţare. Deasemeni, elevii trebuie să ştie care sunt activităţile ale căror rezultate vor fi utilizate în scopul evaluării. În felul acesta, eforturile depuse în scopul atingerii obiectivelor vor fi sporite şi vor contribui astfel la dezvoltarea personală, elaborarea unor criterii individuale de progres fiind cea mai potrivită cale spre autodepăşire.



**COMPETENŢA 1: Realizează schema de tratament** **ACTIVITATEA 1.1**

**Joc de rol - Pregătirea clientului în vederea examinării părului**

Formaţi o grupă de 2 elevi, unul client şi unul lucrător, concepeţi şi prezentaţi propriul protocol al primirii şi pregătirii clientului în salonul de coafură, pe baza abilităţilor de comunicare însuşite anterior.

Timp de lucru: 20 minute

Scop: Această activitate permite formarea deprinderilor de comunicare, de dialogare politicoasă cu clientul şi crearea unui mediu favorabil începerii lucrului.

**Respectă succesiunea etapelor pregătitoare.**

**Dialoghează politicos.**

**Fii degajat, zâmbeşte.**

**Adresează întrebări clare, simple, la obiect.**

**Alege să adresezi acele întrebări care te vor clarifica în privinţa aspectelor urmărite.**

**Alege-ţi ustensilele şi materialele adecvate.**

**Respectă normele de igiena muncii.**

**Fii organizat.**

Colegii vor urmări cu atenţie jocul , vor reţine aspectele pozitive şi negative ale acestuia



şi vor corecta, completa acolo unde este cazul.

**COMPETENŢA 1: Realizează schema de tratament** **ACTIVITATEA 1.2**

**Întocmirea fişei unui client privind starea pielii capului şi a părului**



*Reamintiţi-vă noţiunile privitoare la structura firului de păr şi tipurile de păr(fişa1)*

Activitatea se desfăşoară la orele de instruire practică.

Formaţi grupe de câte 3 elevi (unul client, unul lucrător şi al treilea,observatorul, va completa fişa de diagnostic pe baza informaţiilor primite de la lucrător,verificând în acelaşi timp corectitudinea lor). Foloseşte informaţiile din fişa de documentare ( Anexe – fişa nr.3) primită.

Timp de lucru: 30 minute

La finalizarea activităţii schimbaţi rolurile între voi.

**Scop**: Această activitate vă va forma deprinderi de examinare atentă a părului şi pielii capului, de culegere şi sintetizare corectă a informaţiilor.

**FIŞA CLIENTULUI**

**Data………………**

**Numele şi prenumele lucrătorului……………………………………………**

**Numele şi prenumele clientului………………………………………………**

|  |  |  |
| --- | --- | --- |
| Aspecte urmărite | Caracteristici | Observaţii |
| Tipul de păr |  |  |
| Culoarea părului |  |  |
| Lungimea părului |  |  |
| Gradul de ondulare |  |  |
| Strălucire |  |  |
| Aspectul pielii capului |  |  |
| Cantitatea şi tipul secreţiilor |  |  |
| Aspectul vârfurilor firelor de păr |  |  |
| Prezenţa anomaliilor |  |  |
| Grosimea şi desimea firelor |  |  |
| Vârsta şi ocupaţia clientului |  |  |
| Întrebări adresate clientului despre:  1.Tratamentele chimice aplicate părului………………………………………………………………  2. Produse de îngrijire folosite…………………………………………………………………………  3. Produse de styling utilizate:………………………………………………………………………… | | |

Observator,

……………………………….

**COMPETENŢA 1: Realizează schema de tratament**  **ACTIVITATEA 1.2**

**SPRIJIN PENTRU ÎNVĂŢARE**

**Întocmirea fişei unui client privind starea pielii capului şi a părului**



Observă atent caracteristicile părului şi pielii capului clientului tău.

Foloseşte informaţiile din fişa de documentare( Anexe - nr.3) primită.

Notează observaţiile făcute în fişa clientului ( ai timp de lucru 30 min.),

după următoarele aspecte:

**FIŞA CLIENTULUI**

**Data………………**

**Numele şi prenumele lucrătorului……………………………………………**

**Numele şi prenumele clientului………………………………………………**

|  |  |  |
| --- | --- | --- |
| Caracteristici | Observaţii | Realizat/Nerealizat |
| Lungimea părului |  |  |
| Culoarea părului |  |  |
| Gradul de ondulare |  |  |
| Aspectul pielii capului |  |  |
| Aspectul vârfurilor firelor de păr |  |  |
| Grosimea firului de păr |  |  |
| Vârsta şi ocupaţia clientului |  |  |
| Întrebări adresate clientului:  1……………………………………………………………………………………….  2……………………………………………………………………………………….  3………………………………………………………………………………………. | | |

Profesor,

……………………………….

**COMPETENŢA 1: Realizează schema de tratament** **ACTIVITATEA 1.3**

**Alegerea produselor pentru îngrijire**

**în funcţie de caracteristicile clientului**

Activitate individuală

Timp de lucru: 40 minute

**Studiu de caz**

Clienta X (prezentată de evaluator) se confruntă cu problema căderii părului. Consultată de medicul dermatolog nu au fost depistate cauze patologice ale căderii părului. Ea se prezintă în salonul de coafură şi vă solicită să-i recomandaţi produse de îngrijire utile în remedierea acestei probleme. Precizează că în ultima vreme a avut un program de lucru foarte aglomerat şi stresant.

Aveţi la dispoziţie următoarele produse:

* şampon pentru părul gras
* balsam regenerator
* şampon pentru păr vopsit
* tratament cu ulei de ricin
* şampon împotriva căderii părului
* mască pentru păr uscat
* produse de styling.

Cerinţe:

* + Analizaţi aspectele care vă vor confirma problema clientei.
  + Selectaţi dintre produsele disponibile, pe cele potrivite problemei clientului.
  + Precizaţi ordinea în care trebuie folosite produsele alese.
  + Motivaţi alegerile făcute.
  + Notaţi toate aceste date în fişa clientei.

*Consultă fişa de documentare nr.2*

**Prezintă soluţionarea studiului de caz evaluatorului.**

**Anexează fişa completată la portofoliul personal.**

**C2: Menţine starea de sănătate a părului şi a pielii capului. ACTIVITATEA 2.1**

**Reexaminarea periodică a stării părului şi pielii capului**

Urmăriţi folia proiectată de profesor pe ecran (v. Anexe - folie retroproiector)

Activitate pe grupe formate din câte trei elevi, unul client , unul lucrător şi unul observator.

Respectaţi aceeaşi componenţă a grupelor şi rolurilor de la Activitatea 1.2

Timp de lucru: 30 minute

Cerinţă: reexaminaţi starea de sănătate a părului şi pielii capului clientului, după ideile sugerate în fişă şi notaţi propriile întrebări şi observaţii în fişa clientului.

Scop: formarea deprinderilor de examinare periodică a clientului, revizuirea fişei clientului, sesizarea şi notarea modificărilor apărute de la ultima examinare.

**Important:**

* **respectaţi etapele pregătitoare lucrării**
* **efectuaţi cu responsabilitate diagnosticarea părului şi pielii capului**
* **comparaţi rezultatele obţinute cu cele deja existente în fişa clientului**
* **stabiliţi modificările apărute**
* **depistaţi cauzele acestor modificări**
* **notaţi datele obţinute în fişa clientului**
* **decideţi strategia de îngrijire în funcţie de datele înregistrate**

**C2: Menţine starea de sănătate a părului şi a pielii capului. ACTIVITATEA 2.2**

**Identificarea cauzelor deteriorării firului de păr**

*Documentaţi-vă pe internet sau consultaţi revistele de specialitate. Realizaţi propria fişă de documentare privind cauzele deteriorării firului de păr. Pe baza informaţiilor culese, încercaţi să rezolvaţi următorul caz:*

O clientă cu părul deteriorat se prezintă în salonul de coafură şi solicită coaforului remedierea acestei probleme.

Cerinţe:

* observaţi caracteristicile părului deteriorat,
* stabiliţi cauzele deteriorării părului ,
* propuneţi-i o schemă de tratament realizată în salonul de coafură
* recomandaţi-i sfaturi referitoare la folosirea aparatelor pentru uscarea şi ondularea/ întinderea părului şi la folosirea produselor de styling în zilele următoare aplicării tratamentului.

Timp de lucru: 1 oră

Activitate individuală: soluţionarea cazului prin realizarea unei scheme de diagnostic şi tratament pentru părul deteriorat.

Scop: această activitate vă va ajuta la înţelegerea cauzelor care duc la deteriorarea firului de păr şi vă va uşura luarea deciziilor corecte în cazul clientei prezentate.



**C2: Menţine starea de sănătate a părului şi a pielii capului. ACTIVITATEA 2.3**

**Îngrijirea părului vopsit**

Se dă următoarea problemă:

O clientă care nu a mai avut părul vopsit doreşte realizarea vopsirii părului, dar este îngrijorată de efectele negative pe care vopseaua le poate avea asupra pielii capului şi a părului.

Cerinţe:

La orele de teorie: Realizaţi un proiect ,, Îngrijirea părului vopsit pentru prima dată” în care să detaliaţi aspectele legate de:

1. importanţa testului de toleranţă la substanţele colorante.
2. recomandarea produselor de îngrijire potrivite.
3. efectele căldurii emanate de aparatele de coafură asupra firului de păr vopsit.
4. explicarea recomandării ca vopsitul să nu se facă în aceeaşi zi cu alte tratamente chimice.
5. metode de îngrijire potrivite părului vopsit.

**Prezentaţi proiectul realizat colegilor şi profesorului**

La orele de instruire practică :

1. realizaţi testul de toleranţă la vopseaua de păr (*fişa de documentare nr.4*)

Timp de lucru: 3 ore

Activitate individuală.

*La sfârşitul activităţii veţi fi capabili să efectuaţi cu responsabilitate vopsirea părului prevenind astfel deteriorarea lui.*

**C2: Menţine starea de sănătate a părului şi a pielii capului. ACTIVITATEA 2.4**

**Îngrijiri acordate în funcţie de tipul de păr**

Se distribuie elevilor fişa de documentare ,,Îngrijirea părului gras” *(Anexe – fişa nr.5)* şi sunt îndrumaţi să o studieze. Timp de documentare 10 min.

Elevii sunt grupaţi în 8 echipe. Câte un membru al fiecărei echipe va extrage dintr-un bol un bileţel care va conţine un număr corelat cu un anumit tip de păr. Pentru tipul de păr alocat, membrii echipei vor concepe, asemănător fişei de documentare, o schemă de îngrijire şi tratament adecvate.

1. **Păr normal**
2. **Păr uscat refractar**
3. **Păr subţire şi rar**
4. **Păr deteriorat**
5. **Păr vopsit**
6. **Păr creţ**
7. **Păr ondulat permanent**
8. **Păr cu mătreaţă.**

Timp de lucru: 1 oră

Scop: alegerea celor mai potrivite produse şi tehnici de îngrijire, în funcţie tipul de păr.

**C3: Educarea clientului pentru menţinerea sănătăţii părului şi pielii capului.**

**ACTIVITATEA 3.1**

**Realizarea unui catalog cu prospecte ale principalelor produse**

**pentru îngrijirea şi tratamentul părului**

Alcătuiţi un catalog cu prospecte ale produselor utilizate pentru îngrijirea şi tratamentul părului.

Activitate individuală sau pe grupe.

Timp de lucru: suficient pentru adunarea şi înregistrarea informaţiilor (ex. o săptămână)

**Scop:** această activitate îţi va oferi posibilitatea completării cunoştinţelor despre tipurile, compoziţia, modul de utilizare şi efectele utilizării produselor de îngrijire.

**Sugestii de realizare:**

* Adună cât mai multe prospecte, informaţii, fotografii din revistele de specialitate, magazinele de cosmetice, farmacii. Poţi ruga familia sau prietenii să te ajute.
* Citeşte toate informaţiile cuprinse în prospecte sau în materialele consultate.
* Grupează-le în funcţie de tip şi scopul utilizării (exemplu: produse pentru îngrijirea părului vopsit)
* Decupează imagini cât mai atractive şi reprezentative pentru fiecare categorie de produse .
* Combină informaţiile, prospectele şi fotografiile pentru a realiza game de produse ale aceluiaşi producător.
* Ordonează-le toate materialele în catalog.
* Nu uita să adaugi cuprinsul şi sursele de informare.
* Poţi concepe şi prezenta acest catalog şi în format Power Point.

***UTIL*** *: Te poţi inspira în realizarea catalogului tău, după fişa de documentare nr. 8 sau 9 de la Anexe.*

**PREZINTĂ CATALOGUL EVALUATORULUI.**

**C3: Educarea clientului pentru menţinerea sănătăţii părului şi pielii capului.**

**Numele şi prenumele elevului…………………….. ACTIVITATEA 3.2**

**Clasa ……………..**

**Data……………….**

**TEST DE EVALUARE**

Scrieţi litera corespunzătoare răspunsului corect în formularul de autoevaluare:

1. Produsele de styling sunt folosite în scopul:
2. tratării părului deteriorat
3. realizării, finisării şi fixării coafurilor
4. combaterii mătreţei

2. Spuma de păr se aplică:

1. după coafare
2. pe părul uscat
3. pe părul umed, înainte de coafare

3. Fixativul poate conferi volum părului dacă este pulverizat:

1. după finalizarea coafurii
2. de la o distanţă de 30 centimetri
3. înainte de pieptănare

4. Pentru definirea vârfului şuviţelor de păr se utilizează:

1. gelul de păr
2. apele de păr
3. luciul de păr

5. La alegerea produsului de styling veţi ţine cont de:

1. vârsta clientului
2. efectul pe care doriţi să-l obţineţi după utilizare
3. culoarea părului

6. Înainte de întinderea părului cu placa ceramică, veţi aplica pe păr:

1. cremă de protecţie
2. fixativ
3. ceară pentru păr

7. Pentru coafarea părului gras nu veţi utiliza:

1. fixativ
2. spumă
3. ceară de păr

8. Clătirile cu preparate curative sunt recomandate:

1. părului uscat
2. părului gras
3. părului ondulat chimic

9. Substanţa activă conţinută în şamponul antimătreaţă este:

1. seleniul
2. keratina
3. melanina

Notă: Se acordă câte un punct pentru fiecare răspuns.

Este posibilă doar o singură variantă de răspuns.

Timp de lucru: 20 minute.

**Numele şi prenumele elevului…………………….. ACTIVITATEA 3.2**

**Clasa ……………..**

**Data……………….**

**AUTOEVALUARE**

**Cerinţe:**

* **Notaţi în rubricile tabelului răspunsurile considerate corecte consultându-vă notiţele.**
* **Bifaţi în rubrica REALIZAT dacă răspunsul vostru a fost corect sau în rubrica NEREALIZAT dacă aţi ales răspunsul greşit.**
* **Adunaţi punctele din rubrica REALIZAT cu 1 punct din oficiu şi calculaţi totalul.**

|  |  |  |  |  |
| --- | --- | --- | --- | --- |
| Nr. item | Răspuns | Realizat | Nerealizat | Punctaj |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |
| 6 |  |  |  |  |
| 7 |  |  |  |  |
| 8 |  |  |  |  |
| 9 |  |  |  |  |
| Din oficiu | | | | 1 punct |
| Total | | | |  |

**COMPETENŢA 1: Realizează schema de tratament**  **ACTIVITATEA 1.1**

**Joc de rol - Pregătirea clientului în vederea examinării părului**

Formaţi o grupă de 2 elevi, unul client şi unul lucrător, concepeţi şi prezentaţi propriul protocol al primirii şi pregătirii clientului în salonul de coafură, pe baza abilităţilor de comunicare însuşite anterior.

Asiguraţi-vă că aţi parcurs următoarele etape:

* Întâmpinarea clientului –
* Pregătirea materialelor necesare – alegeţi-vă pentru diagnosticarea clientului, următoa –

rele ustensile şi materiale: pelerină de protecţie, prosop, guler pentru gât, pieptene de frizerie, creion, fişa clientului.

* Dezinfectaţi instrumentele de lucru prin metode adecvate.
* Protejaţi îmbrăcămintea clientului.
* Precizaţi-i clientului succesiunea etapelor de lucru. Adresaţi-i întrebări edificatoare.
* Pregătirea părului în vederea evaluării – pieptănaţi-l şi trasaţi cărările principale. În cazul în care constataţi prezenţa paraziţilor, înştiinţaţi-l discret, propuneţi-i o metodă de tratament şi reprogramaţi-l.

**Urmăriţi pe folia de la retroproiector (v. Anexe) setul de întrebări pe care ar trebui să le**

**conţină un chestionar – diagnostic. Comparaţi-le cu cele adresate de voi.**

**La final, profesorul va aprecia verbal modul de desfăşurare al jocului şi va evidenţia punctele tari şi cele slabe.**

**COMPETENŢA 1: Realizează schema de tratament**  **ACTIVITATEA 1.2**

**Întocmirea fişei unui client privind starea pielii capului şi a părului**

Activitatea se desfăşoară pe grupe de câte 3 elevi (unul client, unul lucrător şi al treilea va completa fişa de diagnostic, pe baza informaţiilor primite de la lucrător). Profesorul va decide, pentru fiecare grupă elevul care va fi client, astfel încât să ofere diversitate şi să acopere toată tipologia părului. De asemeni, rolurile pot fi inversate în cadrul grupei, pentru a pune toţi elevii în situaţii de învăţare.

Fişele de diagnostic vor fi distribuite de către profesor, fiecărui elev în parte. Deşi durata stabilită este de 30 minute, ea poate fi adaptată în funcţie de particularităţile grupului.

Elevii cu cerinţe educaţionale speciale vor completa o fişă similară cu a colegilor dar care cuprinde cerinţe mai simple (v. Activitatea 1.2 – Sprijin pentru învăţare)

Se consideră sarcina îndeplinită dacă:

* Aţi respectat timpul acordat.
* În fişele de observaţie şi evaluare sunt bifate mare parte din sarcini ca fiind realizate.
* V-aţi completat eventualele lacune şi aţi învăţat din propriile greşeli.

**COMPETENŢA 1: Realizează schema de tratament**  **ACTIVITATEA 1.2**

**FIŞĂ DE EVALUARE**

**Data………………**

**Numele şi prenumele elevului……………………………………………**

|  |  |  |  |
| --- | --- | --- | --- |
| Aspecte urmărite | Caracteristici | Observaţii | Realizat  Da/Nu |
| Pregătirea locului de muncă | Asigurarea ordinii şi igienizarea locului de muncă |  |  |
| Selectarea materialelor necesare | Alegerea şi igienizarea ustensilelor şi materialelor necesare |  |  |
| Pregătirea clientei | Protecţia îmbrăcămintei, descurcarea părului, trasarea cărărilor |  |  |
| Tipul de păr | Normal, gras, uscat, |  |  |
| Culoarea părului | Naturală:blond – brunet, păr vopsit |  |  |
| Lungimea părului | Scurt, mediu, lung |  |  |
| Gradul de ondulare | Drept, ondulat, creţ |  |  |
| Strălucire | Păr strălucitor, tern, mat |  |  |
| Aspectul pielii capului | Normal, cu sau fără mătreaţă, iritată, etc. |  |  |
| Cantitatea şi tipul  secreţiilor | Secreţie normală, piele uscată, piele grasă, seboreică |  |  |
| Aspectul firelor de păr | Sănătos, vârfuri despicate, fire deteriorate |  |  |
| Prezenţa anomaliilor | Boli, iritaţii, paraziţi, zone alopecice, noduli |  |  |
| Grosimea şi desimea  firelor de păr | Fir gros, normal, subţire  Păr des, normal, rar, foarte rar |  |  |
| Vârsta şi ocupaţia clientului | Adolescent, adult, bătrân  Loc de muncă cu predispoziţie la stres |  |  |
| Întrebări adresate clientului despre:  1.Tratamentele chimice aplicate părului………………………………………………………………  2. Produse de îngrijire folosite…………………………………………………………………………  3. Produse de styling utilizate:………………………………………………………………………… | | | |

Evaluator,

……………………………….

**COMPETENŢA 1: Realizează schema de tratament**  **ACTIVITATEA 1.3**

**Alegerea produselor pentru îngrijire**

**în funcţie de caracteristicile clientului**

Fişa de diagnostic a clientului X cuprinde:

* Aspecte vizate în timpul examinării şi chestionării clientei:
* gradul de hidratare al firului de păr;
* prezenţa mătreţei sau seboreei pielii capului;
* produsele de îngrijire folosite;
* frecvenţa spălărilor;
* modul de uscare a părului şi temperatura folosită;
* tipul de alimentaţie;
* frecvenţa tratamentelor chimice aplicate părului;
* numărul firelor de păr reţinute la periaj.
  + Produse recomandate şi ordinea utilizării lor:
* şampon împotriva căderii părului
* balsam regenerator
* tratament cu ulei de ricin sau mască pentru păr uscat
  + şamponul încetineşte căderea părului, balsamul şi tratamentele regenerează firul de păr, întăresc rădăcina, hidratează şi refac structurile proteice ale firului de păr.

**NOTĂ PENTRU EVALUATOR**

**Evaluarea criteriilor de performanţă pentru această competenţă cuprinde probe practice şi scrise prin care elevul demonstrează că este capabil să aleagă produsele pentru îngrijire şi tratament în funcţie de caracteristicile clientului şi să planifice utilizarea lor.**

**C2: Menţine starea de sănătate a părului şi a pielii capului. ACTIVITATEA 2.1**

**Reexaminarea periodică a stării părului şi pielii capului**

Evaluarea constă în probe practice prin care elevul demonstrează că este capabil să realizeze reexaminarea periodică a stării pielii capului şi părului.

Fişa completată va putea fi ataşată la portofoliul elevului şi va constitui dovadă a progresului său.

Un exemplu de astfel de fişă poate fi:

**FIŞA CLIENTULUI**

**Numele şi prenumele clientului:** Georgescu Miruna

**Numele şi prenumele lucrătorului:** Tudor Andreea

|  |  |  |  |
| --- | --- | --- | --- |
| Aspecte urmărite | Caracteristici generale | Observaţii | |
| I. 24 martie | II. 24 mai |
| Reexaminarea se face la interval de două luni, timp în care clienta a pregătit şi susţinut examenul pentru obţinerea carnetului de şofer. | | | |
| Tipul de păr | Normal, gras, uscat, | normal | uscat |
| Culoarea părului | Naturală:blond – brunet, păr vopsit | naturală | naturală |
| Lungimea părului | Scurt, mediu, lung | lung | lung |
| Gradul de ondulare | Drept, ondulat, creţ | creţ | creţ |
| Strălucire | Păr strălucitor, tern, mat | strălucitor | mat |
| Aspectul pielii capului | Normal, cu sau fără mătreaţă, iritată, etc. | normal | uscată |
| Cantitatea şi tipul  secreţiilor | Secreţie normală, piele uscată, piele grasă, seboreică | normală | secreţie scăzută |
| Aspectul firelor de păr | Sănătos, vârfuri despicate, fire deteriorate | sănătos | despicat la vârfuri |
| Prezenţa anomaliilor | Boli, iritaţii, paraziţi, zone alopecice, noduli | - | - |
| Grosimea şi desimea  firelor de păr | Fir gros, normal, subţire  Păr des, normal, rar, foarte rar | Fir normal, des | Fir subţiat, cade, se rupe la periaj |
| Vârsta şi ocupaţia clientului | Adolescent, adult, bătrân  Loc de muncă cu predispoziţie la stres | adolescent |  |
| Întrebări adresate clientului despre:  1. Intervenţia stresului provocat de examen…………………………………………………………  2. Produse de îngrijire şi styling folosite…………………………………………………………….  3. Produse de îngrijire şi styling recomandate:…………………………………………………….. | | | |

**C2: Menţine starea de sănătate a părului şi a pielii capului. ACTIVITATEA 2.2**

**Identificarea cauzelor deteriorării firului de păr**

După rezolvarea sarcinii, profesorul le distribuie elevilor câte o fişă de documentare (Anexe- nr.6) ca propunere de îngrijire pentru părul deteriorat. Elevii consultă fişa şi bifează în propria schemă soluţiile identice. Cele care corespund planului de îngrijire propus, dar sunt formulate diferit se consideră a fi corecte.

Corectaţi - vă cu atenţie greşelile. Cereţi sprijinul colegilor sau profesorului.

**C2: Menţine starea de sănătate a părului şi a pielii capului. ACTIVITATEA 2.3**

**Îngrijirea părului vopsit**

Proba teoretică:

**Notă pentru evaluator:**

* Probele de evaluare pentru criteriile de performanţă ale acestei competenţe sunt probe scrise şi probe practice. O metodă de îmbinare a celor două modalităţi de evaluare este proiectul, care permite evaluarea competenţei în toată complexitatea ei.
* Proiectul va fi realizat individual.
* Clientul pentru care va fi conceput proiectul este cel impus de profesor.
* Pe parcursul realizării proiectului, profesorul va avea rol de mentor
* La final, elevii îşi vor prezenta proiectele.

**Notă pentru elevi:**

* Concepeţi proiectul pe baza structurii de idei oferite de profesor.
* Parcurgeţi toate etapele specifice realizării unui proiect: identificarea problemei, stabilirea cauzelor problemei, stabiliţi strategia de rezolvare a problemei, selectaţi-vă mijloacele necesare soluţionării, abordaţi autocritic soluţiile găsite, evaluarea rezultatelor.
* Solicitaţi sprijinul profesorului acolo unde întâmpinaţi dificultăţi.
* Confruntaţi soluţiile voastre cu cele ale colegilor, împărtăşiţi-vă cunoştinţele şi experienţa acumulată, cooperaţi.

**C2: Menţine starea de sănătate a părului şi a pielii capului. ACTIVITATEA 2.3**

Proba practică:

**FIŞĂ DE EVALUARE**

**Realizarea testului de toleranţă la substanţele colorante**

**Numele şi prenumele elevului…………………………………………**

**Data……………….........**

**Clasa……………………**

**Profesor…………………………………**

|  |  |  |  |
| --- | --- | --- | --- |
| **Aspecte**  **urmărite** | **Realizat** | **Nerealizat** | **Observaţii** |
| Pregătirea lucrării |  |  |  |
| Selectarea instrumente, materiale necesare |  |  |  |
| Pregătirea clientului |  |  |  |
| Efectuarea testului de toleranţă la vopsea |  |  |  |
| Respectarea tehnicii de lucru |  |  |  |
| Calitatea lucrării |  |  |  |
| Respectarea normelor de protecţia muncii |  |  |  |
| Respectarea normelor de igienă |  |  |  |
| Acordarea primului ajutor în caz de intoleranţă la vopsea |  |  |  |

**Pentru fiecare aspect realizat se acordă un punct. Total – 10 puncte.**

**Ataşaţi fişa la portofoliul elevului.**

**C2: Menţine starea de sănătate a părului şi a pielii capului. ACTIVITATEA 2.4**

**FIŞĂ DE OBSERVAŢIE**

**Îngrijiri acordate în funcţie de tipul de păr**

**Grupa nr.…**

**Data……………….........**

**Clasa……………………**

**Profesor…………………………………**

|  |  |  |  |
| --- | --- | --- | --- |
| **Aspecte**  **urmărite** | **Realizat** | **Nerealizat** | **Observaţii** |
| Pregătirea lucrării |  |  |  |
| Selectarea instrumente, materiale necesare |  |  |  |
| Pregătirea clientului |  |  |  |
| Confirmarea tipului de păr |  |  |  |
| Stabilirea caracteristicilor părului |  |  |  |
| Alegerea produselor în funcţie de tipul de îngrijire |  |  |  |
| Alegerea metodelor de îngrijire corecte |  |  |  |
| Respectarea normelor de igienă |  |  |  |
| Efectuarea cu responsabilitate a lucrărilor în scopul prevenirii deteriorării părului. |  |  |  |

**Ataşaţi fişa la portofoliu.**

**C3: Educarea clientului pentru menţinerea sănătăţii părului şi pielii capului.**

**ACTIVITATEA 3.1**

**Realizarea unui catalog cu prospecte ale principalelor produse**

**pentru îngrijirea şi tratamentul părului**

**Notă pentru evaluator**

* Probele de evaluare pentru criteriile de performanţă ale acestei competenţe sunt probe practice dar pot cuprinde şi o probă scrisă (exemplu: realizaţi un studiu de caz privind compoziţie, tipuri şi mod de utilizare al produselor pentru îngrijirea părului gras)
* Pe parcursul realizării catalogului, profesorul va îndruma elevii, în cadrul unor întâlniri stabilite pentru monitorizarea activităţii.
* Aspectele vizate în cadrul evaluării se referă la corectitudinea datelor incluse în proiect, compararea aceloraşi game de produse de la firme producătoare diferite, cunoaşterea compoziţiei produselor de îngrijire, a modului lor de utilizare, efectele obţinute.
* Proiectul va fi ataşat la portofoliul elevului, constituind dovada activităţii lui.
* La final, elevii îşi vor prezenta şi autoevalua proiectele.
* Catalogul poate fi completat pe parcursul acumulării de noi informaţii sau odată cu apariţia de noi produse pe piaţă, pe toată durata anului. Acestea nu vor constitui probe de evaluare, fiind utile însă elevului, pentru documentare şi completarea cunoştinţelor.

**C3: Educarea clientului pentru menţinerea sănătăţii părului şi pielii capului**

**SOLUŢIE ACTIVITATEA 3.2**

|  |  |  |  |  |
| --- | --- | --- | --- | --- |
| **Nr. item** | **Răspuns** | **Realizat** | **Nerealizat** | **Punctaj** |
| **1** | **b** |  |  |  |
| **2** | **c** |  |  |  |
| **3** | **c** |  |  |  |
| **4** | **a** |  |  |  |
| **5** | **b** |  |  |  |
| **6** | **a** |  |  |  |
| **7** | **c** |  |  |  |
| **8** | **b** |  |  |  |
| **9** | **a** |  |  |  |
| **Din oficiu** | | | | **1 punct** |
| **Total** | | | | **10 puncte** |

**Bibliografie pentru profesori**

Bolz Elke Cum să ne coafăm singure, Ed. Comercial , Bucureşti 2000

Bontaş Ioan Tratat de pedagogie, Ed All, Bucureşti 2007

Dimitrescu A., Dermatologie , Ed. Medicală Naţională, Bucureşti 2002

Dumbravă N., Coafura de la A la Z, Ed. Scrisul Românesc ,

Nemeşu Monica Stil şi inspiraţie în coafură, Ed. Coreus Publishing, Bucureşti 2006

Otulescu V. Pigmentarea şi depigmentarea părului Auxiliar curricular niv. 3, 2006

Pop A., Dimitriev P, Manualul frizerului şi coaforului, Ed. Didactică şi Pedagogică, Buc. 1971

Lengyel A., Arghir M.,

Purica F., Konia M.

A şti cum! Wella 2001

Revista Les Nouvelles Esthetiques,

STANDARD DE PREGĂTIRE PROFESIONALĂ, CALIFICAREA COAFOR STILIST, NIVEL 3

CURRICULUM LICEU TEHNOLOGIC ,CALIFICAREA COAFOR STILIST, NIVEL 3

**Adrese web:**

[**www.mediculparului.ro**](http://www.mediculparului.ro)

[**www.wella.ro**](http://www.wella.ro)

[**www.loreal.com**](http://www.loreal.com)

[**www.lne.ro**](http://www.lne.ro)

[**www.divahair.ro**](http://www.divahair.ro)

[**www.hairshop.ro**](http://www.hairshop.ro)

**Bibliografie pentru elevi**

Bolz Elke Cum să ne coafăm singure, Ed. Comercial , Bucureşti 2000

Dumbravă N., Coafura de la A la Z, Ed. Scrisul Românesc ,

Nemeşu Monica Stil şi inspiraţie în coafură, Ed. Coreus Publishing, Bucureşti 2006

Pop A., Dimitriev P, Manualul frizerului şi coaforului, Ed. Didactică şi Pedagogică, Buc. 1971

Lengyel A., Arghir M.,

Purica F., Konia M.

A şti cum! Wella 2001

Revista Les Nouvelles Esthetiques,

**Adrese web:**

[**www.mediculparului.ro**](http://www.mediculparului.ro)

[**www.wella.ro**](http://www.wella.ro)

[**www.loreal.com**](http://www.loreal.com)

[**www.lne.ro**](http://www.lne.ro)

[**www.divahair.ro**](http://www.divahair.ro)

[**www.hairshop.ro**](http://www.hairshop.ro)




**C1: Realizează schema de tratament**

**FIŞĂ DE DOCUMENTARE NR.1**

TIPURI DE PĂR

**Caracteristicile firului de păr:**



- bulb


externă - rădăcină **1**

Alcătuire - tija (tulpina) **2**

- cuticulă(3)

Internă - cortex (2) **3**

- măduvă (1)



Structura chimică : 85% keratină, 10% apă, 3% lipide, 0,5% pigmenţi, substanţe minerale

Culoarea : este dată de pigmentul numit **melanină**. Varietatea culorilor naturale ale părului se explică prin două tipuri de melanină: roşie şi neagră. Nuanţele diferite sunt rezultatul combinării dintre cei doi pigmenţi, în proporţii diferite, de la un individ la altul.

Alte caracteristici: strălucire (conferită de sebumul produs de glandele sebacee anexe firelor de păr), grosime, rezistenţă, elasticitate şi gradul de ondulare naturală (determinate de modul în care se dispun microfibrilele din cortex), desime.

**TIPURI DE PĂR:**

* În funcţie de **secreţia de sebum:**

**1. Părul normal** -este sănătos şi elastic, se modelează şi se piaptănă uşor în stare umedă. Prezintă elasticitate, luciu şi fineţe, deoarece stratul solzos de la suprafaţa firului de păr este compact şi neted. Pentru acest tip de păr în principiu toate coafurile sunt potrivite, deoarece acesta nu creşte nici prea des, nici prea rar, se pretează uşor la ondularea chimică*.* Acest tip de păr nu necesită nici un fel de îngrijire specială.

**2. Părul gras** - se datorează unei secreţii în exces de sebum care la rândul ei are 2 cauze:

a. Glandele sebacee care secretă sebumul.

b. Firele de păr sunt prea puţine pentru a îngloba sebumul, în cazul unui păr rar şi subţire.La acestea, se adaugă a 3-a cauză: transpiraţia care facilitează lipirea părului.

Părul gras are un aspect lucios, umed, atârnă în şuviţe, se lipeşte de cap, miroase urât, pieptănătura îşi pierde repede volumul şi forma pufoasă. Cauza constă în surplusul de grăsime care fiind fluidă se răspândeşte uşor dea lungul firului de păr. Pentru îngrijirea acestui tip de păr există preparate speciale cu efect absorbant care încetinesc, într-o oarecare măsură, prelingerea grăsimii pe păr.


**3. Părul uscat** -acest tip de păr este de obicei de culoare închisă sau roşcată, firele de păr conţin fibre puternice de keratină care se opun oricărui efort de modelare, cu tendinţă de revenire la sensul de creştere.Părul se ciufuleşte uşor, este lipsit de luciu şi uscat deoarece glandele sebacee produc grăsime insuficientă.

* În funcţie de **grosime** :


**1. Părul gros** – prezintă firul viguros, cu aspect sănătos, strălucitor, însă aranjarea lui este dificilă, manifestând rezistenţă la coafare. Grosimea firului de păr depinde de factorii genetici şi este dată de numărul mare de fibre elastice conţinute în structura sa.

**2. Părul subţire** - grosimea părului subţire este adesea de 2 ori mai mică decât a firului gros.Ca aspect este lipsit de rezistenţă, vitalitate, volum şi este rar, ceea ce este determinat nu numai de cantitatea redusă ci şi de grosimea redusă a firului de păr.La un astfel de păr fibrele elastice din interior sunt în număr redus, el prezintă un aspect moale şi ofilit.Acest tip de păr este candidatul ,,ideal” la deterioare. Aranjatul acestui tip de păr este coafarea uşoară, însă îşi pierde forma cu aceeaşi uşurinţă.

* În funcţie de **gradul de ondulare**:



1. **Păr creţ**



**2. Păr drept**

***REŢINEŢI!***



*Deoarece multe din procedurile din coafură depind de caracteristicile firului de păr, este necesar ca o bună coafeză să cunoască perfect structura, tipurile şi chimia lui.*

**C1: Realizează schema de tratament**

**FIŞĂ DE DOCUMENTARE NR. 2**

ASPECTE PATOLOGICE ALE PĂRULUI ŞI PIELII CAPULUI




**SEBOREEA PIELII CAPULUI-** hipersecreţia exagerată a sebumului se numeste seboree. Ea poate să apară pură, când pielea se acoperă numai cu un strat gros, uleios, seboreea uleioasă, sau să se asocieze cu o descuamaţie fină a pielii, seboreea seacă. În ambele cazuri, când boala este localizată în pielea capului, este urmată de căderea părului.



**USCAREA EXCESIVĂ A PĂRULUI ŞI PIELII CAPULUI** apare ca urmare a secreţiei insuficiente de sebum sau a deshidratării cauzate de folosirea incorectă a aparatelor de coafat. Pielea capului este uscată, iar firul de păr are aspect tern, mat, lipsit de luciu şi poate fi în unele cazuri, despicat.



**MICOZELE**  reprezintă bolile infecţioase provocate de ciuperci micros- copice. Acestea se găsesc in mod normal pe corp şi pielea capului Când aceste ciuperci găsesc condiţii prielnice, ele se înmulţesc [peste](http://www.sfatulmedicului.ro/Dictionar_medical/peste_7154.html) măsură şi produc infecţii (răni, iritaţii, dureri) . Datorită iritaţiei pe care o provoacă, favorizează si suprainfecţiile cu diferiţi microbi.



**MĂTREAŢA** Sinonim=Pitiriazis simplex.Mătreaţa este o descuamare fiziologică sau exagerată a pielii capului la care se adaugă sau nu acţiunea ciupercii Pityrosporum care poate atinge 75% din flora pielii capului.Observaţiile clinice împart mătreţa (peliculele) in uscată, sau ***pitiriazis uscat*** si grasă, sau ***pitiriazis gras*** atunci când cantitatea de sebum este crescută.



**CĂDEREA PĂRULUI** sau *alopecia* este pierderea parţială sau totală a părului. Pierderea părului se produce de obicei treptat si poate fi localizată pe arii sau difuză. În mod normal, alopecia nu este cauzată de o boală anume, dar este legată de îmbătrânire, ereditate, schimbările hormonale, medicaţia, stress emoţional sau psihic, spălarea frecventă sau folosirea excesivă a uscătorului de păr, Tinea capitis( o ciupercă).

**C1: Realizează schema de tratament**

**FIŞĂ DE DOCUMENTARE NR. 3**

EXAMINAREA PĂRULUI ŞI PIELII CAPULUI



**Scop:**

* Evaluarea aspectului, tipului şi stării de îngrijire a părului şi pielii capului.

**Obiective:**

* Realizarea unui plan de diagnoză în vederea stabilirii tratamentelor ulterioare.

**Acţiuni:**

**1. Etape pregătitoare:**

* Întâmpinarea clientului - întâmpinaţi-l cu zâmbetul pe buze şi poftiţi-l în salon. Trataţi-l politicos fără a-i lăsa impresia că i-aţi observat hainele modeste, profesia sau unele defecte fizice. Rugaţi-l să ia loc şi reglaţi scaunul la înălţimea potrivită.
* Pregătirea materialelor necesare – alegeţi-vă pentru diagnosticarea clientului, următoa –

rele ustensile şi materiale: pelerină de protecţie, prosop, guler pentru gât, pieptene de frizerie, aparate de masură sau diagnostic(fig.), creion, fişa clientului.

* Dezinfectaţi instrumentele de lucru prin metode adecvate.
* Protejaţi îmbrăcămintea clientului.
* Precizaţi-i clientului succesiunea etapelor de lucru. Adresaţi-i întrebări edificatoare.
* Pregătirea părului în vederea evaluării – pieptănaţi-l şi trasaţi cărările principale. În cazul în care constataţi prezenţa paraziţilor, înştiinţaţi-l discret, propuneţi-i o metodă de tratament şi reprogramaţi-l.

**2. Evaluarea structurii şi stării de îngrijire a părului**

Ordonaţi părul , observaţi-l atent, pipăiţi-l şi stabiliţi-i structura, tipul şi starea lui de îngrijire, după următoarele criterii:

* Lungimea firului de păr: scurt, mediu, lung, foarte lung.
* Desimea: rar, normal, des, foarte des.
* Aspectul: destins până la vâlvoi, neted până la poros, suplu până la casant, strălucitor până la mat.
* Secţiunea: părul poate avea secţiune rotundă, ovală sau în formă de bandă. Pentru a determina secţiunea, realizaţi o fundă dintr-un fir de păr. Prin crearea fundei, un fir de păr oval ori în formă de bandă se răsuceşte în aşa fel, încât în această poziţie va fi măsurată secţiunea sa mai mare.
* Grosimea: subţire, mediu, gros. Încercaţi să testaţi grosimea cu degetele, pentru a vă dezvolta în acest mod propriul simţ de apreciere.
* Starea de sănătate: păr sănătos (lucios, elastic, viguros), păr deteriorat (uscat, friabil, aspru la pipăit), despicat la vârfuri.

Stabiliţi ce tratamente au fost probabil aplicate părului (vopsire, decolorare, permanent) şi la ce solicitări deosebite a putut fi supus acesta (întindere cu placa, produse utilizate). Interogaţi clientul dacă are probleme deosebite cu părul ( refractar la coafare, cădere la periaj, tip de alimentaţie, stil de viaţă, tratamentele anterioare aplicate părului).

**ÎN FIŞA DE DIAGNOZĂ NOTAŢI:**



* **toate datele culese;**
* **concluziile voastre;**
* **propuneri de tratamente ce vor fi aplicate sau produse utilizate.**

**3. Evaluarea stării şi funcţiunilor pielii capului**

Pieptănaţi din nou părul şi împărţiţi-l în patru câmpuri, apoi pe cărări de 2-3 cm., pentru a putea examina tactil şi vizual pielea capului, după următoarele aspecte:

* Cantitatea şi tipul secreţiilor capului: piele uscată, normală, grasă, seboreică.
* Existenţa naturală sau maladivă a mătreţii.
* Modificări ale pielii capului şi aprecierea acestora în vederea tratamentului ulterior:

- denivelări, aluniţe, pete, zone lipsite de păr – nu vor fi luate în consideraţie pentru tratamentele ulterioare;

- pielea grăsoasă a capului, mătreaţă, iritaţiile mici - necesită aplicarea de preparate speciale şi a unor metode de tratament;

- păduchii, micozele şi alte îmbolnăviri contagioase, inflamaţiile puternice - exclud tratamentele ulterioare;

* Abundenţa părului în zonele cu modificări ale pielii capului.
* Stabilirea stării tensionale a pielii capului: puneţi două degete de la o mână pe pielea capului şi încercaţi să o încreţiţi; dacă pielea este destinsă, se mişcă foarte uşor pe oasele capului. Repetaţi procedura în diferite zone ale capului.

***CONSEMNAŢI*** *TOATE ACESTE CONCLUZII ÎN PLANUL DE DIAGNOZĂ SAU ÎN FIŞA CLIENTULUI ŞI STABILIŢI ÎN FUNCŢIE DE ACESTEA TRATAMENTELE ŞI PRODUSELE CE TREBUIE UTILIZATE.*

**INFORMAŢII SUPLIMENTARE**



**Ştiaţi că?**

**Trichologia** este ştiinţa care se ocupă cu analiza structurii şi problemelor părului şi scalpului.

Analiza terapeutică a părului, pe lângă examinarea manuală şi vizuală se face cu ajutorul unei microcamere (fig.), cu o putere de mărire de 400 de ori, pentru a obţine un diagnostic precis al pielii capului, bulbului şi structurii părului.  
Proiectate cu ajutorul microcamerei, clientul îşi poate privi imaginile şi observa anomaliile părului, respectiv ale pielii capului. Astfel, poate primi explicaţii şi răspunsuri la întrebările ivite.

**C2: Menţine starea de sănătate a părului şi a pielii capului. Folie retroproiector**

REEXAMINAREA PĂRULUI ŞI PIELII CAPULUI

**CHESTIONARUL – DIAGNOSTIC**

**Cuprinde un set de întrebări adresate clientei în faza de consiliere şi diagnosticare.**

**Este destinat determinării:**

* **Naturii pielii capului**
* **Tipului de păr**
* **Tipului de îngrijire acordat acestuia**
* **Cauzelor unei eventuale probleme (căderea părului, prezenţa mătreţii, iritaţii).**

**Este o introducere indispensabilă care vă va permite oferirea unor sfaturi adecvate.**

**Chestionarul trebuie să conţină întrebări ca:**

1. **În ce stare consideraţi că este părul dumneavoastră acum?**
2. **De câte ori pe săptămână vă spălaţi părul?**
3. **Ce tip de şampon utilizaţi?**
4. **Când aţi spălat părul ultima oară?**
5. **Obişnuiţi să vă faceţi permanent, să vă vopsiţi sau filaţi părul?**
6. **Cât de des vă trataţi chimic părul?**
7. **V-aţi expus mult părul la soare, vânt, frig?**
8. **Aţi avut vreodată mătreaţă? S-a întâmplat acest lucru în mod frecvent?**
9. **Cât păr vă cade la periaj?**
10. **Cum obişnuiţi să uscaţi părul?**
11. **Urmaţi în prezent un tratament medical?**

**C2: Menţine starea de sănătate a părului şi a pielii capului.**

**FIŞĂ DE DOCUMENTARE NR. 4**

REALIZAREA TESTULUI DE TOLERANŢĂ LA VOPSEAUA DE PĂR

**ALERGIA LA VOPSEA** - vopsirea cu produse chimice poate provoca eczeme sau dermatite de contact la nivelul scalpului. De asemenea, firul de păr se poate deteriora foarte uşor, devine lipsit de elasticitate şi se va rupe cu uşurinţă sau poate să cadă. Din fericire, căderea părului nu apare decât în cazuri excepţionale, ca urmare a unei alergii puternice. Chiar şi atunci, căderea părului este doar temporară.  
 În ceea ce priveşte diferenţele care există între produsele de colorare a părului, vopseaua permanentă conţine substante cu un risc mai mare de apariţie a alergiilor la nivelul pielii capului decât cea semipermanentă sau pe bază de produse naturale. Eczemele pot să apară însă şi în cazul aplicării de vopsea semipermanentă, deci, se impune realizarea testului de toleranţă şi în acest caz.

**PROBA DE SENSIBILITATE:**

Testul de toleranţă se aplică cu 48 de ore înainte de vopsire,chiar dacă s-a mai folosit marca de vopsea respectivă . Pe o porţiune de piele de cca 2cm, situată în spatele urechii, dezinfectată în prealabil cu alcool, aplicaţi o cantitate mică de vopsea, fără a o amesteca cu oxidant ; se lasă să acţioneze, după care se mai repetă procedura de 1-2 ori. Dacă în decursul a 48 de ore apar reacţii ale pielii (înroşire, mâncărime), atunci nu se recomandă folosirea acestei vopsele de păr.



NU FOLOSIŢI VOPSEAUA, DACĂ:

• Clienta a avut reacţii alergice la vreun produs pentru vopsirea părului.

• Are pielea capului sensibilă, iritată sau lezată.

**ÎN CAZUL REACTIILOR ALERGICE ÎN TIMPUL APLICĂRII:**

**• Spălaţi imediat părul cu apă caldă.**

**PRECAUŢII :**

• Folosiţi mănuşile de protecţie.

• Spălaţi bine părul după expirarea intervalului de timp.

• Nu folosiţi produsul pentru vopsirea genelor sau a sprâncenelor şi nici dacă părul clientei a fost

vopsit cu henna!

**C2: Menţine starea de sănătate a părului şi a pielii capului.**

**FIŞĂ DE DOCUMENTARE NR. 5**

ÎNGRIJIREA PĂRULUI GRAS

Părul gras se datorează unei secreţii în exces de sebum .Pentru îngrijirea acestui tip de păr există preparate speciale cu efect absorbant care încetinesc, într-o oarecare măsură, prelingerea grăsimii pe păr.

**a. Îngrijirea**

1. Spălarea părul atât de des cât este necesar. Este deja dovedit că spălatul des nu stimulează în nici un fel secreţia suplimentară de grăsime. Şamponul folosit trebuie să fie special conceput pentru părul gras.
2. Pentru îngrijire se întrebuinţează produse speciale care nu trebuie să conţină: grăsime, balsam şi nici substanţe nutritive (care au acţiune de încărcare a părului).
3. La spălare şi uscare să nu se folosească temperaturi prea ridicate. La temperaturi ridicate grăsimea devine mai fluidă şi se dispersează mai repede pe păr.
4. Părul gras nu trebuie pieptănat prea des. O pieptănătură suplimentară intensifică dispersarea grăsimii pe păr.

**Foarte important**: pieptenele şi peria trebuie spălate la fiecare periere a părului, deoarece în caz contrar, grăsimea de pe pieptene şi perie ar putea ajunge din nou pe păr, îngrăşându-l suplimentar.

**b.Aranjarea**

* La părul gras se recomandă tunsorile foarte simple pentru care spălarea zilnică a părului nu constituie o problemă.
* Se evită coafurile care sunt lipite de cap, pentru ca părul să nu se îngraşe prea repede. Se recomandă coafurile cu o pieptănătură uşoară chiar de la rădăcină care menţin părul la distanţă de pielea capului, evitându-se îngrăşarea mai rapidă a acestuia.
* Se recomandă utilizarea produselor de styling care au efect de absorbţie a grăsimii. Spuma şi fixativul menţin firele de păr despărţite unele de altele, întârziind îngrăşarea.
* În cazul în care părul se îngraşă puternic este indicată şi coafarea chimică (permanent), precum şi decolorarea şuviţelor de păr. Şi una şi alta fac părul uşor poros şi astfel se absoarbe în mai mare măsură grăsimea.Tratamentul chimic cu soluţia de permanent are efect de uscare, reglând cantitatea de sebum. Pe lângă ondulaţia chimică se mai recomandă vopsit sau decolorat care au acelaşi efect.

**C2: Menţine starea de sănătate a părului şi a pielii capului.**

**FIŞĂ DE DOCUMENTARE NR. 6**

DETERIORAREA FIRULUI DE PĂR – CAUZE, PREVENIRE, COMBATERE

**Caracteristicile părului deteriorat** Suprafaţa firului de păr este aspră (zgrunţuroasă) stratul solzos este discontinu, sfărâmicios. Dacă firele sunt lungi, atunci capătul firului este distrus datorită unui proces de îmbătrânire iar vârfurile firelor de păr sunt despicate. Se rupe uşor la periere sau când este coafat, nu are strălucire şi nici frumuseţe.

**Cauzele deteriorării părului**

1. cauze naturale: stresul, alimentaţia dezechilibrată, săracă în elemente nutritive, diete severe, poluarea, soarele, apa dură, apa din piscine.
2. cauze mecanice: folosirea şi alegerea incorectă a instrumentelor - duce la ruperea firelor de păr sau zgârierea scalpului clientei (ex. pieptănarea părului ud cu un pieptene cu dinţii deşi)
3. cauze fizice: folosirea în exces a ondulatorului, a plăcii de întins părul, a foenului.
4. cauze chimice: tratamente medicamentoase, alegerea şi folosirea unui şampon neadecvat tipului de păr, produsele de îngrijire şi styling aplicate în exces sau incorect, executarea incorectă a unui vopsit, decolorat sau permanent sau executarea prea frecventă a acestora .
5. cauze biologice: apariţia unor afecţiuni datorate microoganismelor (ex. mătreaţa)

**Prevenirea deteriorării firului de păr ; Metode de îngrijire**

**Tunsoare**: părul trebuie tuns treptat, retezând toate vârfurile distruse, cu atât mai mult cu cât acestea sunt nefolositoare, nu menţin forma coafurii şi prezintă un aspect neîngrijit. Se vor tunde vârfurile uscate şi nu se va mai folosi produse de styling câteva zile.



**Îngrijire**: modalităţile de îngrijire pentru acest tip de păr, după o stabilire precisă a cauzelor deteriorării, sunt de restabilire a luciului şi elasticităţii . Este indicat să nu se mai folosească atât de des foenul, placa de întins părul, ondulatorul şi bigudiurile şi se recomandă ca părul să se usuce în mod natural.

**Produse:** Se recomandă o hidratare profundă (tratament cu balsam), îngrijire intensă, un tratament cu vitamina E care să pătrundă în interiorul firului de păr şi să repare structurile deteriorate.

Şamponul ptr păr deteriorat trebuie să conţină keratină, proteine şi colagen şi balsam pentru a întări şi reface firul de păr. Părul poate fi regenerat printr-un masaj cu ulei de ricin sau o mască pe bază de miere şi suc de lămâie.

**C2: Menţine starea de sănătate a părului şi a pielii capului.**

**FIŞĂ DE DOCUMENTARE NR. 7**

TRATAMENTUL CU ULEI DE RICIN

Tratamentul se adresează:

- părului deteriorat lipsit de hidratare,

- părului lipsit de strălucire şi elasticitate.



**Asiguraţi-vă că aţi evaluat cu responsabilitate starea de sănătate şi îngrijire a părului şi pielii capului şi că metoda aleasă este cea mai potrivită.**

**Materiale şi ustensile necesare:**

* ulei de ricin, şampon adaptat tipului de păr, balsam revitalizant, vazonaş, burete aplicator, pieptene cu dinţi rari, bonetă nylon, prosoape.

**Etape de lucru:**

* pregătirea materialelor necesare,
* încălzirea uleiului la temperatură maximă suportabilă,
* descurcarea părului prin pieptănarea lui în toate direcţiile,
* spălarea părului cu produse adaptate tipului de păr,
* se trasează cărări paralele, de la frunte spre ceafă, la distanţă de 1-2 cm,
* se aplică uleiul de ricin cu ajutorul buretelui, pe toată lungimea firelor de păr,
* se masează uşor pielea capului,
* se aplică pe păr boneta şi se înveleşte cu un prosop,
* se lasă să acţioneze 30 minute,
* se spală părul până la îndepărtarea completă a uleiului.

**Efecte:**

* + după tratament părul îşi reface structura şi aspectul natural,
  + îşi recapătă elasticitatea şi strălucirea,
  + firul de păr este mai viguros şi rezistent la rupere.

**Recomandaţi-i clientului că pentru eficienţă maximă, este necesar ca tratamentul să se repete de 2-3 ori pe săptămână, timp de 4-5 săptămâni.**

**ATENŢIE!** Respectaţi normele de igienă şi tehnica securităţii muncii specifice lucrării :

* curăţaţi ustensilele înainte de utilizare;
* verificaţi temperatura uleiului pentru a preveni arsurile;
* aplicaţi o cantitate potrivită de produs;

**C3: Educarea clientului pentru menţinerea sănătăţii părului şi pielii capului.**

**FIŞĂ DE DOCUMENTARE NR. 8**

PRODUSE PENTRU ÎNGRIJIREA PĂRULUI

* **Şamponul de păr**
* **Balsamul**
* **Măştile capilare**
* **Uleiurile capilare**
* **Loţiunile tonice**

**Şamponul de păr** este un agent de curăţare pentru păr şi pielea capului, ingredientul principal fiind un detergent. In compoziţia şamponelor intră surfactantul principal pentru efectul de spălare, curăţare şi spumare, surfactantul secundar pentru condiţionare şi aditivii care dau efecte speciale.   
 Şampoanele pot fi găsite sub diferite forme de prezentare: lichide, creme sau paste, aerosoli sau sub formă de pulbere. Marea lor majoritate sunt lichide, transparente sau opace (perlate).Calităţile şamponului nu se limitează la o simplă curăţare: părul trebuie să fie frumos, strălucitor, moale la atingere, suplu, uşor de coafat, fără să se electrizeze, tonic, cu volum etc.

Şampoanele sunt de mai multe tipuri în funcţie de natura parului (uscat, gras, deteriorat, decolorat, permanent), de maladiile pielii capului (mătreaţă, dermatita seboreica, psoriazis), de obiceiurile de igienă, vârstă, frecvenţa spălărilor, etc. **Şampoanele cosmetice** (sau de condiţionare) sunt destinate sa aibă calităţi de îngrijire şi de înfrumuseţare particulare, în funcţie de nevoile firului de păr, strălucire si pieptănare uşoară pentru părul uscat, volum si lejeritate pentru părul gras, îmbunătăţirea aspectului pentru părul fin, supleţe si disciplină pentru părul vopsit sau decolorat.   
 **Balsamurile**, sunt destinate părului normal, uscat sau foarte uscat şi sunt folosite după fiecare spălare.**Măştile capilare** sunt creme destinate părului foarte uscat, se folosesc o dată pe săptămână şi sunt lăsate să acţioneze 30 de minute inainte de clătire.Remediază aspectele patologice uşoare ale părului.**Uleiurile capilare** sunt utilizate de foarte mult timp, ele protejează, lubrefiază şi dau părului un aspect plăcut. Se pot aplica înainte sau după şamponare. Alte produse de conditionare care nu necesită clătire : **loţiunile capilare** hidroalcoolice, gelurile non grase, spumele sub formă de aerosoli, brillantinele etc.Având la dispoziţie o gamă largă de şampoane şi produse de condiţionare, îngrijirea părului poate fi facută cu uşurinţă.

**C3: Educarea clientului pentru menţinerea sănătăţii părului şi pielii capului.**

**FIŞĂ DE DOCUMENTARE NR. 9**

PRODUSELE DE STYLING

Sunt utilizate în scopul realizării, finisării şi fixării coafurilor. Principalele produse de styling sunt :

**Spuma de păr**

* *Acţiune*: se foloseşte pe păr ud sau umed, înainte de coafare. Ea modelează, dă volum şi menţine într-o oarecare măsură coafura.
* *Principiu*: particulele de spumă îmbracă firul de păr, iar polimerul formează pe măsură ce se usucă, un fel de ,,agrafă chimică” care menţine părul.
* *Aplicare*: Pentru un efect optim, mousse-ul trebuie distribuit uniform pe păr umed iar cantitatea trebuie să fie corespunzătoare lungimii părului.

**Fixativul**

* *Acţiune*: menţine şi fixează coafura, acţionând în general pe părul uscat Poate conferi volum acestuia dacă este aplicat înainte de pieptănare.
* *Principiu*: pulverizat pe păr, se distribuie sub formă de picături care alunecă până când întâlnesc două fire unite. Pe măsură ce picăturile se usucă, ele leagă firele de păr şi fixează în acest fel coafura.
* *Aplicare*: prin pulverizare de la o distanţă de 15-30 cm. în funcţie de tipul de fixativ: flexibil, strong, extrastrong.

**Gelul**

* *Acţiune*: se poate folosi pe păr ud, umed sau uscat şi are rolul de a crea şi modela coafura, dându-i volum sau de a textura şi personaliza vârfurile.
* *Principiu*: acţionează similar cu spuma, dar realizează legături mai puternice decât aceasta şi face ca firele să fie mai aliniate. Conferă părului un aspect umed.
* *Aplicare*: se amestecă în palmă puţin gel, apoi se aplică pe păr. Dacă se montează bigudiuri pe un păr umezit în prealabil cu gel, coafura . rezistă timp îndelungat.

**Serul pentru coafat**

* *Acţiune*:serul se foloseşte la finalul coafurii, în special pe vârfuri, oferind părului luciu şi supleţe. Are proprietăţi antistatice (părul nu se electrizează) şi aplicat pe părul ud, ajută la descurcarea lui.
* *Principiu*: fiind pe bază de silicon, formează o peliculă pe firul de păr şi îi dă un aspect sănătos, ca efect al sigilării cuticulelor.
* *Aplicare*: se aplică pe păr în cantităţi foarte mici, deoarece excesul poate da un aspect de păr gras.

**Ceara de păr**

* *Acţiune:* este destinată fixării finale a coafurii, când părul are forma şi volumul necesare. Se foloseşte şi pe un păr gros şi ţepos sau ondulat, greu de aranjat, oferindu-i mai multă textură şi supleţe, astfel devenind mai maleabil.
* *Principiu:*asemănător gelului*,*conferă părului luciu, însă nu se usucă precum acesta, iar coafura poate fi modificată în decursul zilei.
* *Aplicare:* Se aplică o cantitate mică în palme, după care se trece prin păr sau se pot defini vârfurile şuviţelor. Nu se aplică ceara pe rădăcini sau pe părul fin.

**Alte produse de styling**



* Spumă pentru definirea buclelor
* Gelul spray – luciu pentru păr
* Sprayul pentru volum la rădăcini
* Crema pentru netezire şi protecţie calorică
* Sprayul pentru protecţie solară
* Crema uşoară pentru modelare
* Masca pentru protecţie solară

***Reţineţi!*** *Produsele de styling sunt destinate realizării, finisării, personalizării şi fixării coafurilor.*

*Utilizaţi-le cu moderaţie, exact în scopul pentru care au fost concepute.*